b'\n_START_ARTICLE_\nKarabinka\n_START_PARAGRAPH_\nKarab\xc3\xadnka (napa\xc4\x8dno tudi karabin) je kratka pu\xc5\xa1ka z risano cevjo._NEWLINE_Sama beseda je pre\xc5\xa1la iz nem\xc5\xa1ke besede Karabiner, ki je iz\xc5\xa1la iz francoske carabine. Carabine je ozna\xc4\x8devala jezde\xc4\x8devo pu\xc5\xa1ko, ki je bila zaradi omejenega prostora pri je\xc5\xbei kraj\xc5\xa1a in je tako omogo\xc4\x8dala rokovanje; beseda izhaja iz carabin - oboro\xc5\xbeen jezdec._NEWLINE_Danes so karabinke po navadi kraj\xc5\xa1e verzije osnovnega modela, ki so namenjene vojakom, ki potrebujejo kraj\xc5\xa1e oro\xc5\xbeje zaradi narave svojega dela (konjeniki, vozniki, pripadniki specialnih sil,...). Pri tej modifikaciji se skraj\xc5\xa1a dol\xc5\xbeina cevi, ki neposredno vpliva nato na dol\xc5\xbeino celotnega oro\xc5\xbeja.'